Flora Botton

Flora Botton Beja (Tesalonika, Grezia, 1933ko martxoaren 1a) sinologoa, genero aztertzailea, filosofoa, historialaria, akademikoa eta jatorri sefardia duen idazle mexikarra da. Txinatar munduaren aitzindaria da Mexiko eta Latinoamerikako eremu akademikoan. 1969tik irakasle-ikertzailea da El Colegio de Mexikon. 1991tik 1997ra Asiako eta Afrikako Ikasketa Zentroko zuzendaria izan zen. Asiako eta Afrikako Ikasketen Elkarte Latinoamerikarraren sortzaileetako bat da. 

 Bizitza 

 Lehen urteak eta hezkuntza 
Greziako bigarren hiri handienean, Tesalonikan jaio zen 1933an. Familia sefardia zuen eta gurasoak Jaime Botton eta Sara Beja ziren, biak ehungintzan aritzen zirenak. Zazpi urte zituenean, 1941ean, Ardatzeko Indarrek Grezia okupatu zuten Bigarren Mundu Gerran, eta, lagunen laguntzarekin, bere familia Atenasera joan zen. 1944an, bera eta bere familia —gurasoak, neba, osaba-izebak eta lehengusuak— gau erdian atxilotu eta Bergen-Belsen kontzentrazio-esparrura eraman zituzten; Indar Aliatuak hurbiltzen ari zirela, bahituak Austriara eramateko planak izan ziren, eta, ondorioz, hiru preso-talde trenez eraman zituzten, baina geroago Magdeburgon utzi zituzten, estatubatuar soldaduek Botton familia aurkitu zuten lekuan.

Laguntza eta Errehabilitaziorako Nazio Batuen Administrazioarekin, Botton familia Bruselan, Marseillan, Barin errefuxiatuta egon zen zenbait hilabetez, azkenean 1945eko urrian Atenasera aberriratuak izan ziren arte. Botton senar-emazteek berriz zabaldu zuten beren ehun-denda, eta Florak 1949ra arte jarraitu zuen ikasten.

Urte horretan bertan, ikasketak bukatu zituenean, gurasoekin, nebarekin eta aitaren aldeko amonarekin Mexiko Hirira joan zen bizitzera, Greziako gerraosteko tentsioen ondorioz. Florak Garside Ikastetxeetan osatu zituen bere prestakuntza-ikasketak, herrialdeko lehen ikastetxe elebidunetako batean. 1950 eta 1952 artean Filosofiako lizentziatura ikasi zuen Mexico City Collage-n (gero Ameriketako Unibertsitatea, A.C.) eta cum laude emaitza lortu zuen eta 1952 eta 1953 artean Filosofiako maistratasuna ikasi zuen unibertsitate berean eta horretan ere cum laude emaitza jaso zuen. 1954an urtebeteko egonaldia egin zuen Parisko Unibertsitatean, Europako historia eta espainiar literatura ikasten.

1964 eta 1966 artean El Colegio de Mexikoko Ekialdeko Ikasketetan (gero Asia eta Afrikako Ikasketetan maistratasuna) maistratzako lehen belaunaldian ikasi zuen. 1966 eta 1968 artean ikasketak osatu zituen Londresko Unibertsitateko Ekialdeko eta Afrikako Ikasketen Eskolan egonaldi bat eginez. Bertan, txinera klasikoa eta filosofia txinatarra ikasi zituen eta hilabete batzuk eman zituen Taiwango Unibertsitate Nazional Normalean ikasten. 1972tik 1974ra bitartean doktoretza egin zuen Michigango Unibertsitatean, eta filosofia, antzinako eta oneko historia eta literatura txinatarrean espezializatu zen.

 Lan ibilbidea 
1955ean Mexikora itzuli zenetik 1964ra arte filosofia irakasle jardun zuen bere alma mater-ean.*

 Argitaratutako lanak 
Gutxienez sei liburu argitaratu ditu egile bakar gisa edo egilekidetzan, bost literatur itzulpen egin ditu eta hirurogeita hamar artikulu akademiko baino gehiago idatzi ditu.

 China: Su historia y cultura hasta 1800. El Colegio de México. 1984.
 La Dinastía Han (con Rusell Maeth y John Page). El Colegio de México. 1984.
 Bajo un mismo techo. La Familia Tradicional en China y sus cambios (Romer Cornejorekin). El Colegio de México. 1993.
 Historia Mínima de China (coordinadora). El Colegio de México. 2010.
 Ensayos sobre China. Una antología. El Colegio de México. 2019.
 Historia mínima del Confucianismo (con José Antonio Cervera y Yong Chen). El Colegio de México. 2021.

 Erreferentziak 

 Bibliografia 


 Hantzaroula, Pothiti (2021). Child Survivors of the Holocaust in Greece: Memory, Testimony and Subjectivity. New York, New York: Routledge. ISBN 978-0-429-01896-1. 


 Kanpo estekak 

 Irakasle ikertzaile gisa, El Colegio de Méxicoko webgune ofizialean

Kategoria:Greziarrak
Kategoria:El Colegio de Méxicoko ikertzaileak
Kategoria:El Colegio de Méxicoko ikasleak
Kategoria:Mexikoko juduak
Kategoria:Mexikoko idazleak
Kategoria:Emakume idazleak
Kategoria:Emakume historialariak
Kategoria:Emakume filosofoak